CELEX: 62011CN0498
Language: el
Date: 2011-09-27 00:00:00
Title: Υπόθεση C-498/11 P: Αναίρεση που άσκησε στις 27 Σεπτεμβρίου 2011 η Toshiba Corp. κατά της αποφάσεως την οποία εξέδωσε το Γενικό Δικαστήριο (δεύτερο τμήμα) στις 12 Ιουλίου 2011 , στην υπόθεση T-113/07, Toshiba Corp. κατά Ευρωπαϊκής Επιτροπής

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/18
            
         Αναίρεση που άσκησε στις 27 Σεπτεμβρίου 2011 η Toshiba Corp. κατά της αποφάσεως την οποία εξέδωσε το Γενικό Δικαστήριο (δεύτερο τμήμα) στις 12 Ιουλίου 2011, στην υπόθεση T-113/07, Toshiba Corp. κατά Ευρωπαϊκής Επιτροπής
   (Υπόθεση C-498/11 P)
   2011/C 347/28
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Toshiba Corp. (εκπρόσωποι: J.F. MacLennan, Solicitor, A. Schulz, Rechtsanwalt, A. Dawes, Solicitor, Σ. Σακελλαρίου, Δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               Να αναιρέσει την αναιρεσιβαλλόμενη απόφαση καθόσον με αυτήν απορρίπτονται τα αιτήματα της νυν αναιρεσείουσας περί ακυρώσεως του άρθρου 1 της αναιρεσιβαλλομένης αποφάσεως και περί ακυρώσεως της αναιρεσιβαλλομένης αποφάσεως·
            
         
               —
            
            
               επικουρικώς, να αναπέμψει την υπόθεση ενώπιον του Γενικού Δικαστηρίου προκειμένου αυτό να αποφανθεί σύμφωνα με την απόφαση του Δικαστηρίου επί των νομικών ζητημάτων της υποθέσεως·
            
         
               —
            
            
               εν πάση περιπτώσει, να καταδικάσει την Επιτροπή στα δικαστικά έξοδα, περιλαμβανομένων των εξόδων κατά την ενώπιον του Γενικού Δικαστηρίου διαδικασία.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα υποστηρίζει ότι η απόρριψη εκ μέρους του Γενικού Δικαστηρίου του αιτήματός της ακυρώσεως του άρθρου 1 της αναιρεσιβαλλομένης αποφάσεως ενέχει πλειστάκις νομική πλάνη:
   
               α)
            
            
               το Γενικό Δικαστήριο υπέπεσε σε νομική πλάνη διαπιστώνοντας ότι οι έγγραφες καταθέσεις μαρτύρων τις οποίες προσκόμισε η ABB αποδείκνυαν την ύπαρξη αμοιβαίας συμφωνίας·
            
         
               β)
            
            
               το Γενικό Δικαστήριο υπέπεσε σε νομική πλάνη κρίνοντας ότι υφίστανται άμεσες και έμμεσες αποδείξεις για την ύπαρξη αμοιβαίας συμφωνίας·
            
         
               γ)
            
            
               το Γενικό Δικαστήριο υπέπεσε σε νομική πλάνη αποφαινόμενο ότι η Toshiba μετείχε τόσο σε ενιαία όσο και σε διαρκή παράβαση·
            
         
               δ)
            
            
               το Γενικό Δικαστήριο υπέπεσε σε νομική πλάνη κρίνοντας ότι η παράλειψη κοινοποιήσεως πλειόνων απαλλακτικών καταθέσεων μαρτύρων δεν έθιγε τα δικαιώματα άμυνας της Toshiba.